27 | Januarie | 2010 | Herriemerrie
Die verkragtingstatistieke laat Suid-Afrikaanse vroue nogal na klei-eende lyk. Almal moet hulle beurt afwag om eendag verkrag te word. Daar is ook nie juis veel wat jy daaraan kan doen nie. Dit is 'n hoogsdebatteerbare saak of jy jou moet verset as jy in 'n verkragtings situasie land.
Aan die een kant is verkragting 'n aggressiedaad. Weerstand kan beteken dat jy jou aanvaller/s meer aggressief en selfs meer geweldadig maak. Samewerking kan jou beserings verminder en jou lewe red. Aan die ander kant is verkragters oor die algemeen nie bekend vir hulle manhaftigheid nie. Weerstand kan beteken dat hulle die aftog blaas. Daar is ook immers geen waarborg dat samewerking jou wel gaan beskerm nie.
Ek dink in kort kan dit saamgevat word dat jy nie moet baklei tensy jy bereid is om met jou lewe vir jou dapperheid te betaal nie. As jy glo verkragting is erger as die dood, is dit dalk die moeite werd om te probeer. Ek sal dalk in die toekoms 'n blog skryf oor selfverdediging. Die eerste reël is om so lank as moontlik op jou voete te bly. As jy op die grond land, rol in 'n bolletjie op en klou vir als wat jy werd is. Onthou, dit gaan nie noodwendig werk nie, jy kan baie waarskynlik in so 'n manier aangerand word, dat die dood niks in vergelyking is nie.
Terwyl ek met my vorige inskrywing nagelees het, het ek op iets baie interessant afgekom. Daar bestaan goed wat 'n anti-verkragtings toestelle genoem word. Die bekendste hiervan is seker die chastity belt, wat snaaks genoeg vandag nog verkoop word. Meer as 'n seksspeelding as om verkragting te voorkom. Daar was egter sedert 2000 twee toestelle deur Suid-Afrikaners ontwikkel wat moontlik verkragting kan verhoed.
In 2000 het Jaap Haumann 'n toestel ontwikkel wat basies soos 'n tampon gelyk het. Dit het 'n harde plastiek kern gehad, met 'n lem wat met 'n gespande veer gewerk het. Wanneer 'n penis daarop gedruk het, sou die lem die punt van die penis afgesny het. Ek is nie seker of die toestel ooit die rakke getref het nie.
Sonette Ehlers het weer iets soos 'n kondoom ontwikkel, behalwe dat daar hakkies aan die binnekant daarvan is.
'n Vrou dra dit ook soos 'n tampon. Wanneer 'n man 'n vrou probeer verkrag, sal sy penis in die hakkies vasgevang word. Dit sal ongelooflike pyn mee bring wanneer hy sy penis onttrek en die slagoffer kans gee om weg te kom. Massa produksie sou in 2007 begin het, maar ek neem aan dit het toe nie gebeur nie.
Die uitvindsels is nie met ope arms verwyder nie. Geen wonder nie. Ek weier om elke dag van my lewe aan te trek asof ek daardie dag verkrag gaan word. Dit is ook nie iets wat jy in jou handsak kan dra om te gebruik wanneer dit nodig is nie. Dit is darem ook nie regtig 'n manier om verkragting te voorkom nie, maar eerder 'n manier om die verkragter dit te laat berou. Vir dit om te werk, moet die verkragter die vrou penetreer – dus beteken dit nog steeds dat die vrou verkrag word.